น้ำมันดิบปิดพุ่ง 1.53 ดอลล์
น้ำมันดิบตลาดนิวยอร์กปิดพุ่งขึ้น1.53 ดอลลาร์ที่ 96.34 ดอลลาร์/บาร์เรล ขานรับข้อมูลเศรษฐกิจสหรัฐ
27 มี.ค. 2556

น้ำมันดิบตลาดนิวยอร์กปิดพุ่งขึ้น1.53 ดอลลาร์ที่ 96.34 ดอลลาร์/บาร์เรล ขานรับข้อมูลเศรษฐกิจสหรัฐ
สัญญาน้ำมันดิบเวสต์เท็กซัส (WTI) ส่งมอบเดือนเม.ย.พุ่งขึ้น 1.53 ดอลลาร์ หรือ 1.61% ปิดที่ 96.34 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนพ.ค.ที่ตลาดลอนดอน พุ่งขึ้น 1.19 ดอลลาร์ หรือ 1.1% ปิดที่ 109.36 ดอลลาร์/บาร์เรล
ตลาดน้ำมันนิวยอร์กดีดตัวขึ้นอย่างแข็งแกร่งเนื่องจากนักลงทุนเข้ามาช้อนซื้อเก็งกำไรหลังจากดัชนีร่วงลงในวันจันทร์ นอกจากนี้ ตลาดยังได้แรงหนุนจากข้อมูลเศรษฐกิจที่แข็งแกร่งของสหรัฐ โดยกระทรวงพาณิชย์สหรัฐเผยยอดสั่งซื้อสินค้าคงทนเดือนก.พ.พุ่งขึ้นแข็งแกร่ง 5.7% จากปัจจัยหนุนของอุปสงค์ในกลุ่มสินค้าด้านการคมนาคมขนส่งที่ดีดตัวสูงขึ้น นอกจากนี้ ยอดสั่งซื้อสินค้าคงทนในเดือนที่ผ่านมายังขยายตัวสูงกว่าที่นักวิเคราะห์คาดการณ์ไว้ในระดับ 3.9% ด้วยมูลค่ายอดสั่งซื้อที่ 2.321 แสนล้านดอลลาร์สหรัฐ และฟื้นตัวขึ้นจากที่ร่วงลง 3.8% ในเดือนม.ค.